करण मिस्टर इंडिया-2017 में सेकंड रनर अप
पंचकूला|शहर केकरण अरोड़ा ने हाल ही में आयोजित मिस्टर एंड मिस इंडिया-2017 प्रतियोगिता में शहर का नाम रोशन किया है। करण को मिस्टर इंडिया प्रतियोगिता में सेकंड रनर अप सलेक्ट किया गया। इसका आयोजन नई दिल्ली के एक होटल में हुआ। बॉलीवुड फिल्म एक्ट्रेस उर्वशी रूटेला, एक्टर रणविजय सिंह, डायरेक्टर मधुर भंडारकर ने उन्हें सेकंड रनर अप के टाइटल और स्मृति चिन्ह से नवाजा। इस दौरान मॉडल जोया अफरोज, फिल्म प्रोड्यूसर शाहजी, डायरेक्टर शरद चौधरी जज रहे। मिस्टर इंडिया-2017 के लिए 70 शहरों में ऑडिशन लिए गए थे। इसमें 70 लड़कें और 70 लड़कियों को सेमी फाइनल राउंड के लिए सलेक्ट किया गया। इलाहाबाद में हुए सेमी फाइनल राउंड में अपना टेलेंट दिखाने के बाद फाइनल राउंड के लिए 37 युवाओं को सलेक्ट किया गया। इन 37 लड़काें ने दिल्ली के होटल में हुए फाइनल राउंड में हिस्सा लिया। फाइनल में सेक्टर 16 निवासी करण अरोड़ा को सेकेंड रनर अप चुना गया। वह 22 साल के हैं।
hin_Deva hin_Deva